google/wiki40b huggingface dataset:
นักบุญวาเลนตินุส

ตำนาน

เซนต์วาเลนไทน์เป็นบาทหลวงอยู่ที่โบสถ์ใกล้ๆกรุงโรม ต่อมาในยุคสมัยของพระเจ้าคลอดิอุสที่2 มีการตั้งกฎหมายว่าห้ามมีการแต่งงานในเมืองของพระองค์ เพราะพระองค์ต้องการให้ผู้ชายทุกคนในเมืองต้องไปเป็นทหารในการทำสงคราม เซนต์วาเลนไทน์รู้สึกเห็นใจผู้ชายและผู้หญิงที่มีความรัก เซนต์วาเลนไทน์จึงแอบทำพิธีแต่งงานให้กับผู้ชายผู้หญิงที่มีความรักอย่างลับๆ โดยภายในงานมีเพียง เจ้าสาว เจ้าบ่าว และบาทหลวงเท่านั้น พวกเขาจึงต้องกระซิบคำสาบานและการอธิษฐานในการแต่งงาน ในที่สุด ทหารของพระเจ้าคลอดิอุสก็ได้มาเห็นพิธีพอดี แล้วเรื่องราวก็ไปถึงพระเจ้าคลอดิอุส เซนต์วาเลนไทน์จึงถูกจำคุกและถูกลงโทษอย่างหนักและแสนสาหัส แต่คนที่ถูกทำพิธีแต่งงานโดยเซนต์วาเลนไทน์มักแอบมาเยี่ยมเซนต์วาเลนไทน์ที่คุกอยู่เสมอ ต่อมาผู้คุมคุกของเซนต์วาเลนไทน์ชื่อแอสทีเรียส เขามีลูกสาวที่ตาบอด จึงขอให้เซนต์วาเลนไทน์ช่วยรักษา แล้วลูกสาวของแอสทีเรียสก็กลับมามองเห็นได้เหมือนเดิม ลูกสาวของแอสทีเรียสจึงมาเยี่ยมเซนต์วาเลนไทน์ที่คุกอยู่เสมอเช่นเดียวกัน จนกระทั่งถึงวันประหารชีวิตเซนต์วาเลนไทน์ ก่อนเขาเสียชีวิตเขาก็เขียนจดหมายถึงลูกสาวของแอสทีเรียสและลงท้ายด้วยคำว่า "From your valentine"แล้วเซนต์วาเลนไทน์ก็ถูกประหารชีวิตด้วยการตัดศีรษะในวันที่14กุมภาพันธ์ พ.ศ. 816และเสียชีวิตในที่สุดในวัย47ปี

หลังมรณกรรมของนักบุญวาเลนตินุส

หลังเซนต์วาเลนไทน์เสียชีวิต ก็มีการบรรจุกะโหลกของเซนต์วาเลนไทน์ไว้เป็นเรลิกที่กรุงโรม ประเทศอิตาลี ต่อมาพระสันตะปาปาเกลาซิอุสได้แต่งตั้งวันที่14กุมภาพันธ์ ซึ่งเป็นวันที่เซนต์วาเลนไทน์ถูกประหารชีวิต เป็นวันสำคัญ คือวันวาเลนไทน์ซึ่งเป็นวันแห่งความรักนั่นเอง
ศิระ ปัทมาคม

ประวัติ

ศิระ ปัทมาคม สมรสกับพันตำรวจเอก จรูญ ปัทมาคม ศิระ เสียชีวิตด้วยโรคหัวใจ เมื่อวันที่ 26 เมษายน พ.ศ. 2553 อายุ 70 ปี

การทำงาน

ศิระ ปัทมาคม เป็นผู้จัดตั้งโรงเรียนนิธิปัญญา ขึ้นเมื่อปี พ.ศ. 2504
ศิระ ปัทมาคม เคยร่วมงานการเมืองกับพรรคประชาธิปัตย์ และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ต่อมาในปี พ.ศ. 2517 ได้ร่วมกับ ส.ส.พรรคประชาธิปัตย์หลายคน จัดตั้งพรรคอธิปัตย์ขึ้น อาทิ พลตำรวจโท ประชา บูรณธนิต นายบุญเกิด หิรัญคำ แต่ก็ไม่ประสบความสำเร็จมากนัก
ต่อมาในปี พ.ศ. 2525 ได้ร่วมกับนายไชยศิริ เรืองกาญจนเศรษฐ์ ก่อตั้งพรรคประชาราษฎร์ และศิระ รับหน้าที่เลขาธิการพรรค  กระทั่งในปี พ.ศ. 2529 ศิระ ได้รับหน้าที่หัวหน้าพรรค ภายหลังการลาออกของนายไชยศิริ แต่ก็รับตำแหน่งได้เพีงไม่นาน นายบุญชู โรจนเสถียร จึงเข้ามารับตำแหน่งนี้แทน
มิสเตอร์เฮิร์ท มือวางอันดับเจ็บ

เรื่องย่อ

เรื่องราวของ "ดอน สีชัง" (ซันนี่) นักเทนนิสซูเปอร์สตาร์หนุ่ม ที่ฟอร์มหลุดชนิดเสียท่า (หรือจะเสียหมา จนเสียหลัก) เพราะบาดเจ็บจากความรักของ "แอนนา" (มารี) ดาราสาวสวย ที่ถูกร็อกเกอร์หนุ่มมาดเข้มอย่าง จิมมี่ เดอะร็อกเก็ต (เผือก) เข้ามาแย่งชิงพื้นที่หัวใจ กระทั่งดอน สีชัง ได้รับความช่วยเหลือจาก ดิว เพื่อนหญิงในวัยเด็ก ที่เข้ามาร่วมภารกิจพิชิต ความเฮิร์ทต่อความรักของดอน และศัตรูหัวใจอย่างจิมมี่ ผลลัพธ์จะเป็นอย่างไร
แก๊งฉึกฉักไดโนเสาร์

ภาพรวม

ในเรื่องนี้จัดสถานที่อยู่ในยุคก่อนประวัติศาสตร์ ภายในนั้นมีป่า บึง ภูเขาไฟ และมหาสมุทรที่มีไดโนเสาร์ และสิ่งมีชีวิตอื่นๆ ในยุคเดียวกัน โดยมีรางรถไฟที่มีรถไฟ รู้จักกันในชื่อ รถไฟไดโนเสาร์ (Dinosaur train)

รถไฟไดโนเสาร์

รถไฟไดโนเสาร์ เป็นเครื่องจักรไอน้ำที่ปรับแต่งให้เหมาะสำหรับไดโนเสาร์ทุกชนิด: หน้าต่างถูกปรับแต่งให้เหมาะสำหรับซอโรพอดคอยาว, มีห้องรถพ่วงรถไฟที่ออกแบบให้ผู้โดยสารชมทิวทัศน์ สำหรับผู้โดยสารที่เป็นเทอโรพอดขนาดใหญ่ และห้องที่เต็มไปด้วยน้ำ (Aquacar) (มีในการ์ตูนเท่านั้น ไม่มีในชีวิตจริง) สำหรับผู้โดยสารที่อยู่ในน้ำ รถไฟคันนี้ควบคุมโดย พวกโทรโอดอน, ในฐานะไดโนเสาร์ที่ฉลาดที่สุดในเรื่องนี้ รถไฟสายนี้มีเส้นทางไปทั่วทั้งโลก แม้กระทั่งมหาสมุทร และทะเลสาบ ที่มีสถานีไว้จอด เพื่อสังเกตสิ่งมีชีวิตใต้ทะเลในยุคก่อนประวัติศาสตร์ รถไฟสายนี้มีเส้นทางอยู่ทั่วทั้งมหายุคเมโซโซอิก ใช้วิธีข้ามยุคต่างๆ โดยใช้อุโมงค์กาลเวลาไปยังยุคไทรแอสซิก จูแรสซิก และครีเทเชียส
ครอบครัวจอมวุ่น บ้านอุ่นไอรัก

เรื่องย่อ

ชา ซุน-บง (Yoo Dong-geun) พ่อหม้ายซึ่งอุทิศเวลาทั้งชีวิตของตัวเองในการเลี้ยงดูลูกๆทั้งสามคน ทุ่มเทให้พวกเขาอย่างไม่มีเงื่อนไข แม้ลูกๆจะมีนิสัยเห็นแก่ตัว เอาแต่ตัวเองเป็นหลัก และไม่ค่อยเกรงใจพ่อก็ตาม
ลูกสาวคนโตของเขา ชา คัง-ชิม (Kim Hyun-joo) เป็นสาวแกร่งและทำงานเก่ง หน้าที่การงานดี แต่หลังจากเคยอกหักครั้งใหญ่ เธอก็ตั้งปณิธานว่าชีวิตนี้จะไม่แต่งงาน และอยู่เป็นโสดจนตาย ในขณะที่ลูกชายคนรอง ชา คัง-แจ (Yoon Park) เป็นแพทย์มือหนึ่ง แต่ไม่พอใจกับฐานะครอบครัวของตนเอง คิดเสมอว่าถ้าพ่อร่ำรวยกว่านี้ เขาคงไปได้ไกลกว่าที่เป็นอยู่ และลูกชายคนเล็กของเขา ชา ดัล-บง (Park Hyung-sik) เป็นชายหนุ่มร่าเริงน่ารัก รักพ่อและครอบครัว แต่ไม่เอาถ่าน สร้างปัญหาอยู่เสมอ มีปมด้อยว่าตนเองไม่เก่งอย่างพี่ๆทั้ง 2 คน  
เมื่อ ซุน-บง พบว่าตนเองเป็นมะเร็งระยะสุดท้าย จะมีชีวิตอยู่ได้อีกไม่นาน เขาจึงตัดสินใจใช้เวลาที่เหลืออยู่ในการสอนบทเรียนแก่ลูกๆเป็นครั้งสุดท้าย เพื่อให้พวกเขาสามารถอยู่ได้อย่างมีความสุขเมื่อตัวเขาไม่อยู่แล้ว
องค์การบริหารส่วนตำบลสามพร้าว

ประวัติ

ท้องที่ตำบลสามพร้าว เริ่มแรกเป็นพื้นที่ปกครองของตำบลหนองบุ (เปลี่ยนชื่อใหม่เป็น ตำบลลหนองนาคำ) ต่อมาเมื่อวันที่ 18 กันยายน พ.ศ. 2513 ทางราชการเห็นว่าท้องที่ตำบลหนองบุ มีพื้นที่กว้างขวาง ยากต่อการติดต่อราชการจึงแยกออกไปตั้งตำบลใหม่ชื่อว่า "ตำบลสามพร้าว" ซึ่งมีเขตปกครองรวม 8 หมู่บ้าน ซึ่งในเมื่อวันที่ 5 กรกฎาคม พ.ศ. 2516 ทางราชการได้ให้จัดตั้งเป็น สภาตำบลสามพร้าว
จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะ สภาตำบลสามพร้าว เป็น องค์การบริหารส่วนตำบลสามพร้าว จนถึงปัจจุบัน
องค์การระหว่างประเทศว่าด้วยการมาตรฐาน

ชื่อและอักษรย่อ

ชื่อทางการขององค์การนี้มีสามภาษาได้แก่ ภาษาอังกฤษ The International Organization for Standardization ภาษาฝรั่งเศส Organisation internationale de normalisation และภาษารัสเซีย Международная организация по стандартизации 
และเนื่องจากมันมีหลายภาษา อักษรย่อก็น่าจะออกมาแตกต่างกัน (เช่น IOS สำหรับภาษาอังกฤษ, OIN สำหรับภาษาฝรั่งเศส ฯลฯ) องค์การได้เลือกใช้ ISO เป็นอักษรย่อ โดยยืมมาจากคำในภาษากรีก ἴσος (isos แปลว่า เท่ากัน) 
อย่างไรก็ดี ในการประชุมเพื่อก่อตั้งองค์การและคัดสรรชื่อขององค์การ คำกรีกดังกล่าวยังมิได้ปรากฏ จึงอาจอธิบายได้ว่าเป็นการคิดขึ้นมาภายหลัง 
ทั้งนี้ ISO สามารถอ่านว่า ไอเอสโอ, ไอโซ หรือ อีโซ ก็ได้  ส่วนราชบัณฑิตยสถานได้บัญญัติศัพท์ไว้ว่า ไอโซ 
ทั้งชื่อ ISO และตราสัญลักษณ์เป็นเครื่องหมายการค้าขององค์การ ซึ่งจำกัดการใช้งาน
การถ่ายภาพรังสี

การถ่ายภาพรังสี (อังกฤษ: radiography) เป็นเทคนิกการถ่ายภาพชนิดหนึ่งซึ่งใช้รังสีเอกซ์เพื่อตรวจดูลักษณะโครงสร้างภายในของวัตถุ
การประยุกต์ใช้การถ่ายภาพรังสีที่สำคัญ ได้แก่ การถ่ายภาพรังสีทางการแพทย์ และทางอุตสาหกรรม เป็นต้น  การถ่ายภาพรังสี (อังกฤษ: radiography) เป็นเทคนิกการถ่ายภาพชนิดหนึ่งซึ่งใช้รังสีเอกซ์เพื่อตรวจดูลักษณะโครงสร้างภายในของวัตถุ
การประยุกต์ใช้การถ่ายภาพรังสีที่สำคัญ ได้แก่ การถ่ายภาพรังสีทางการแพทย์ และทางอุตสาหกรรม เป็นต้น
ภาวิณี วิริยะชัยกิจ

ประวัติ

ภาวิณี วิริยะชัยกิจ  มีชื่อเล่นว่า มิลค์ เกิดเมื่อวันที่  17 กุมภาพันธ์  2531  ซึ่งเป็นคนอำเภอภูเวียง จังหวัดขอนแก่น ครอบครัวประกอบอาชีพธุรกิจส่วนตัว จบการศึกษาชั้นมัธยมศึกษาจากโรงเรียนแก่นนครวิทยาลัย  จังหวัดขอนแก่น  สำเร็จการศึกษาระดับปริญญาตรีจาก คณะวิทยาการจัดการ  สาขาการบัญชี มหาวิทยาลัยขอนแก่น 
ภาวิณี วิริยะชัยกิจ ครองตำแหน่ง  “สปาย แบรนด์ แอมบาสซาเดอร์ เคยเข้าประกวดมิสทีนไทยแลนด์ เมื่อปี 2006 และเคยมีผลงานทางด้านภาพยนตร์ เรื่อง “ฝันโคตรๆ” (The Begin) ของ“พิง ลำพระเพลิง”
ปัจจุบัน ภาวิณี วิริยะชัยกิจ เป็นแอร์โฮสเตสสายการบิน Air Asia (เป็นพรีเซนเตอร์โฆษณาคู่กับณเดชน์ คูกิมิยะ)และยังมีผลงานบันเทิงให้ชมอย่างต่อเนื่อง
สวรรค์มืด

เรื่องย่อ

ชู (สุเทพ วงศ์กำแหง) หนุ่มรถเข็นขยะผู้มีจิตใจดีงาม ที่อยากจะเป็นผู้ดี เลยให้ใครๆเรียกตัวเองว่า คุณชูวิทย์  ได้ให้ความช่วยเหลือ เนียร (สืบเนื่อง กันภัย) หญิงจรจัดที่หิวโซ และเกิดเป็นความรักขึ้นท่ามกลางความแร้นแค้นในชีวิต โชคชะตากำหนดให้ชูวิทย์ต้องไปเป็นทหาร และได้สูญเสียดวงตาไปในสนามรบ ฝ่ายเนียร ซึ่งรออยู่ทางบ้าน กลับได้รับความช่วยเหลืออุปการะจากเศรษฐินี ใจดีนำไปเลี้ยงเป็นลูก จากสาวจรจัดกลายเป็นลูกสาวของเศรษฐินี ทั้งสองจบด้วยความสุขสมหวัง

ดีวีดี

ผลิตโดย มูลนิธิหนังไทย เจ้าของลิขสิทธิ์ ราคา 250 บาท สั่งซื้อได้ที่เว็บไซต์ของ มูลนิธิหนังไทย
สตาร์เอนเตอร์เทนเมนต์อวอร์ดส 2009 ครั้งที่ 8

สตาร์เอนเตอร์เทนเมนต์อวอร์ดส 2009 ครั้งที่ 8 (อังกฤษ: Star Entertainment Awards 2009) คืองานจัดประกาศผลรางวัลผลงานบันเทิงยอดเยี่ยม ประจำปีพุทธศักราช 2552 จัดขึ้นที่โรงภาพยนตร์เอ็มแม็กซ์ เธียเตอร์ เอสพลานาด งามวงศ์วาน-แคราย ถนนรัตนาธิเบศร์ จังหวัดนนทบุรี โดย สมาคมนักข่าวบันเทิงแห่งประเทศไทย ในวันอาทิตย์ที่ 9 พฤษภาคม พ.ศ. 2553 โดยเป็นครั้งแรกที่ย้ายสถานีโทรทัศน์ที่ถ่ายทอดงานจาก สถานีโทรทัศน์สีกองทัพบกช่อง 7 เป็นทางสถานีวิทยุโทรทัศน์ไทยทีวีสีช่อง 3
สหพันธ์มวยนานาชาติ

สหพันธ์มวยนานาชาติ (อังกฤษ: International Boxing Federation, ตัวย่อ: IBF) สถาบันที่ดูแลและควบคุมการชกมวยสากลในระดับโลก สหพันธ์มวยนานาชาติได้ก่อตั้งขึ้นในปี พ.ศ. 2526 โดย นายโรเบิร์ต ดับเบิลยู. ลี  ซีเนียร์  อดีตประธานสมาคมมวยโลกชาวอเมริกัน สหพันธ์มวยนานาชาติได้รับความนิยมอย่างมากในวงการมวยสหรัฐอเมริกา ด้วยเพราะตัวสถาบันและประธานจะเป็นชาวอเมริกัน จึงให้การสนับสนุนนักมวยโดยเฉพาะนักมวยอเมริกันเป็นพิเศษ โดยมีสถาบันสมาคมมวยสหรัฐ (United State Boxing Association - USBA) อยู่ในสังกัดด้วย จึงมีนักมวยชาวอเมริกันเป็นแชมป์มากมาย แต่กระนั้น สหพันธ์มวยนานาชาติ ก็ได้รับการยอมรับว่าเป็น 1 ใน 3 สถาบันมวยระดับโลกเทียบเท่ากับสภามวยโลก (WBC) และสมาคมมวยโลก (WBA) ปัจจุบันมี นายแดริล เจ.พีเพิลส์ ชาวอเมริกันเป็นประธาน สหพันธ์มวยนานาชาติมีสำนักงานใหญ่ที่ตั้งอยู่ที่เมืองสปริงฟิลด์ รัฐนิวเจอร์ซีย์ ประเทศสหรัฐอเมริกา
ในทวีปเอเชีย สหพันธ์มวยนานาชาติกลับไม่ได้รับความนิยมเท่าที่ควร ในเกาหลีใต้และญี่ปุ่นให้การยอมรับเพียงแค่ระยะต้น ๆ ของการก่อตั้งเท่านั้น (แต่ปัจจุบัน ได้ให้การยอมรับแล้ว โดยเพิ่งมาให้การยอมรับเมื่อต้นปี พ.ศ. 2556) 
สำหรับในประเทศไทย สหพันธ์มวยนานาชาติได้เข้ามามีบทบาทเป็นครั้งแรกในปี พ.ศ. 2531 โดยมี สมุทร ศิษย์นฤพนธ์ เป็นแชมป์โลกคนแรกของไทยในสถาบันนี้ และมีนักมวยไทยเคยเป็นแชมป์โลกของสถาบันนี้มาแล้ว 7 คน ได้แก่ สมุทร ศิษย์นฤพนธ์, เมืองชัย กิตติเกษม, ฟ้าลั่น ลูกมิ่งขวัญ, พิชิต ศิษย์บางพระจันทร์, รัตนพล ส.วรพิน, สมาน ส.จาตุรงค์ และอำนาจ รื่นเริง
นักมวยไทยคนสุดท้ายที่ครองแชมป์โลกของสถาบันนี้คือ รัตนพล ส.วรพิน โดยทำการชกเคลื่อนไหวครั้งสุดท้าย คือในปี พ.ศ. 2540 หลังจากรัตนพลเสียแชมป์ไปแล้ว สหพันธ์มวยนานาชาติก็ไม่ได้มีการเคลื่อนไหวใด ๆ เลยในระดับแชมป์โลกในประเทศไทยนานถึง 15 ปีเต็มด้วยกัน จนกระทั่งในวันที่ 18 พฤษภาคม พ.ศ. 2555 มีการชกเพื่อคัดเลือกตัวขึ้นไปชิงแชมป์โลกในรุ่นซูเปอร์แบนตั้มเวท (122 ปอนด์) ระหว่าง แท่งทอง เกียรติทวีสุข กับ มาบูเท้ ซินยาบี นักมวยชาวแอฟริกาใต้ ที่จังหวัดนครราชสีมา ซึ่งผลการชกแท่งทองเป็นฝ่ายชนะทีเคโอไปในยกที่ 10 (แต่ก็ปรากฏว่าหลังจากนี้ไปเพียง 9 วัน แท่งทองก็ประสบอุบัติเหตุทางรถยนต์เสียชีวิต ทำให้การชกเคลื่อนไหวในระดับการชิงแชมป์โลกของสหพันธ์มวยนานาชาติ เป็นครั้งแรกในประเทศไทยนับตั้งแต่ปี พ.ศ. 2540 เป็นการชกชิงแชมป์โลกที่ว่างในรุ่นฟลายเวท (112 ปอนด์) ระหว่าง อำนาจ รื่นเริง กับ ร็อคกี้ ฟูเอนเตส นักมวยชาวฟิลิปปินส์ ในวันที่ 22 มกราคม พ.ศ. 2557 ที่เวทีมวยชั่วคราว อาคารลิปตพัลลภฮอลล์ สนามกีฬาเฉลิมพระเกียรติ 80 พรรษา 5 ธันวา 2550 ตำบลสุรนารี อำเภอเมืองนครราชสีมา จังหวัดนครราชสีมา)
ปัจจุบันกิจการของสหพันธ์มวยนานาชาติในประเทศไทยอยู่ในการดูแลของ นายสมพงษ์ อัชฌานุเคราะห์
ปืนคาบชุด

ประวัติ

มีการนำมาใช้ในทวีปยุโรปในช่วงปี พ.ศ. 1993 (ค.ศ.1450) ชาวโปรตุเกสได้นำปืนคาบชุดเข้ามาในอาณาจักรอยุธยาช่วงประมาณ 100 ปีหลังจากนั้น ซึ่งอยู่ในรัชสมัยของสมเด็จพระไชยราชาธิราช ซึ่งนำมาใช้สู้รบกับพม่าจนได้รับชัยชนะอย่างง่ายดายในปี พ.ศ. 2089 จนมีการตั้งกองอาสาโปรตุเกสขึ้นมาเพื่อทำหน้าที่สู้รบโดยใช้อาวุธปืนคาบชุด และสอนการใช้อาวุธปืนไฟให้กับชาวไทย และหลังจากนั้น 2 ปี (พ.ศ. 2091) ในสมัยของสมเด็จพระมหาจักรพรรดิ เมื่อเกิด "สงครามคราวเสียพระสุริโยไท" ปืนคาบชุดก็มามีบทบาทในการสู้รบกับพม่าเป็นอย่างมาก
ในปี พ.ศ. 2135 อาวุธปืนได้เข้าเผยแพร่ในสยามอยู่เป็นระยะหนึ่งแล้ว แต่ก็เป็นปืนเล็กเท่านั้น ควาญท้ายช้างพระที่นั่งและคนกลางช้างสมเด็จพระเอกาทศรถก็ถูกปืนตาย แม้แต่สมเด็จพระนเรศวรมหาราช เองก็ถูกปืนคาบชุดที่พระหัตถ์หลังฟันพระมหาอุปราชมังสามเกียดสิ้นพระชนม์แล้ว
การหลั่งนอก (กิจกรรมทางเพศ)

การหลั่งนอก (อังกฤษ: cum shot) บ้างก็ว่า เสร็จนอก หรือ แตกนอก เป็นกิจกรรมทางเพศ (sexual act) แสดงคนขณะหลั่งน้ำอสุจิ โดยมักหลั่งใส่ร่างกายคนอื่น เช่น บนลิ้น ในปาก ใบหน้า หรือบนหน้าอก การหลั่งนอกมักปรากฏในงานลามก
สมเด็จพระราชาธิบดีอับดุลลอฮ์ที่ 2 แห่งจอร์แดน

การศึกษา

สมเด็จพระราชาธิบดีอับดุลลอฮ์ที่ 2 ทรงสำเร็จการศึกษาจากวิทยาลัยทหารแห่งสหราชอาณาจักร เมื่อปี พ.ศ. 2523 และทรงเป็นผู้นำกองกำลังพิเศษ ผู้บัญชาการกองพันทหารยานเกราะที่ 2 ทรงประดับพระยศพลตรี เมื่อปี พ.ศ. 2541 และเมื่อวันที่ 24 มกราคม พ.ศ. 2542 ทรงได้รับการสถาปนาพระอิสริยยศเป็นมกุฎราชกุมารแห่งจอร์แดน

เสด็จขึ้นครองราชย์

เสด็จขึ้นครองราชย์เมื่อวันที่ 7 กุมภาพันธ์ พ.ศ. 2542 อภิเษกสมรสกับนางสาวราเนีย อัล ยาซิน ชาวปาเลสไตน์ มีพระราชโอรส 2 พระองค์ และพระราชธิดา 2 พระองค์
กรมทหารพรานที่ 41

เหตุการณ์สำคัญ

กรมทหารพรานที่ 41 ได้รับการก่อตั้งเมื่อปี พ.ศ. 2529 ซึ่งแปรสภาพมาจากกรมอาสาสมัครทหารพรานที่ 4503 โดยมีภารกิจในช่วงแรกคือการปราบโจรจีนคอมมิวนิสต์มลายา (จคม.) และขบวนการโจรก่อการร้าย (ขจก.)
วันที่ 19 มกราคม พ.ศ. 2561 พลโทปิยวัฒน์ นาควานิช แม่ทัพภาคที่ 4 ได้ทำหน้าที่เป็นประธานในพิธีวันคล้ายวันสถาปนากรมทหารพรานที่ 41 โดยมีพลตำรวจตรี กฤษฎา แก้วจันดี ผู้บังคับการตำรวจภูธรจังหวัดยะลา มาร่วมเป็นเกียรติ และมอบทุนการศึกษาแก่นักเรียน

ปฎิบัติการสำคัญ

เดือนมิถุนายน พ.ศ. 2560 เจ้าหน้าที่ทหารพราน กรมทหารพรานที่ 41 ได้ใช้ความพยายามในการเจรจาให้ผู้ต้องหาตามหมายจับคดีความมั่นคงมอบตัว ซึ่งภรรยาของผู้ต้องหาได้ช่วยเกลี้ยกล่อมให้มอบตัว แต่ไม่เป็นผล ครั้นเมื่อเจ้าหน้าที่ทำการปิดล้อม ได้เกิดการปะทะกัน กระทั่งมีการวิสามัญ
จากเหตุการณ์ดังกล่าว ชาวบ้านและเครือญาติของผู้เสียชีวิตต่างเข้าใจการปฎิบัติหน้าที่ของเจ้าหน้าที่ นอกจากนี้ หน่วยเฉพาะกิจกรมทหารพรานที่ 41 ยังได้ช่วยเหลือซ่อมแซมบ้านที่เสียหายจากการปะทะตามหลักมนุษยธรรม
ส่วนในเดือนธันวาคม ของปีเดียวกัน ได้เกิดเหตุยิงและลอบวางเพลิงรถทัวร์ บนทางหลวงแผ่นดินหมายเลข 410 จนได้รับความเสียหายทั้งคัน ทางกรมทหารพรานที่ 41, กรมทหารพรานที่ 43 และชุดสืบสวนตำรวจภูธรยะลา จึงทำการจับกุมผู้ต้องหาจำนวน 20 คน จากการสอบสวน ผู้ต้องหาบางคนให้การสารภาพว่าถูกสั่งการให้ปฎิบัติการ เพื่อทำลายเศรษฐกิจในจังหวัดชายแดนภาคใต้

การฝึกอบรม

เดือนกุมภาพันธ์ พ.ศ. 2561 มูลนิธิฮิลาลอะห์มัร ศูนย์ปฏิบัติการอำเภอรามัน ยล.1 ได้ให้การฝึกการเคลื่อนย้ายผู้บาดเจ็บภาวะฉุกเฉินและการดูแลผู้บาดเจ็บเบื้องต้น แก่ทหารใหม่ ของกรมทหารพรานที่ 41

กิจกรรมเพื่อสังคม

วันที่ 8 มกราคม พ.ศ. 2557 กรมทหารพรานที่ 41 ได้จัดกิจกรรมวันเด็กแห่งชาติ ร่วมกับส่วนราชการในพื้นที่ เพื่อให้เด็กได้เรียนรู้การเข้าสังคม และห่างไกลยาเสพติด
นอกจากนี้ หน่วยเฉพาะกิจกรมทหารพรานที่ 41 ได้นำทหารพรานหญิงดำเนินกิจกรรมมอบดอกกุหลาบ ในวันวาเลนไทน์ของทุกปี เพื่อแสดงออกถึงความรัก ความห่วงใย และความปรารถนาดีแก่ประชาชนในพื้นที่
ช่วงปี พ.ศ. 2560 กรมทหารพรานที่ 41 ได้ทำการตั้งด่านตรวจเป็นลวดลายการ์ตูน เช่น เฮลโลคิตตี, โดราเอมอน, เทเลทับบีส์, หมีพูห์, ป๊อปอาย และแอ็งกรีเบิดส์ ประมาณ 20 ด่านทั่วอำเภอรามัน จังหวัดยะลา เพื่อลดภาพลักษณ์ความรุนแรง
ส่วนในเดือนพฤษภาคม พ.ศ. 2560 พันเอก สิทธิศักดิ์ เจนบรรจง ผู้บังคับการหน่วยเฉพาะกิจกรมทหารพรานที่ 41 ได้มอบสิ่งของสนับสนุนช่วงเดือนรอมฎอนจำนวนกว่า 3,000 ชุด แก่ผู้นำศาสนา เพื่อนำไปแจกจ่ายแก่ประชาชนที่นับถือศาสนาอิสลาม
และในเดือนกันยายน ของปีดังกล่าว หน่วยเฉพาะกิจกรมทหารพรานที่ 41 ได้ร่วมกับกลุ่มเครือข่ายพัฒนา เพื่อยกระดับรายได้และคุณภาพชีวิตของประชาชนในพื้นที่ รวมถึงในเดือนตุลาคม ของปีเดียวกัน กรมทหารพรานที่ 41 ได้เป็นเจ้าภาพทอดกฐินสามัคคี เพื่อนำปัจจัยมาสร้างพระอุโบสถ ที่วัดรังสิตาวาส อำเภอรามัน จังหวัดยะลา รวมถึงมีการจัดกำลังพลให้บริการน้ำดื่ม และบริการด้านการแพทย์ แก่ประชาชนที่ร่วมทอดกฐิน

สิ่งสืบทอด

พันเอก สิทธิศักดิ์ เจนบรรจง ผู้บังคับหน่วยเฉพาะกิจกรมทหารพรานที่ 41 ได้ให้การสนับสนุนการใช้อากาศยานไร้คนขับ (โดรน) ในภารกิจด้านความมั่นคง รวมถึงมีความต้องการเพิ่มขีดความสามารถให้แก่โดรน ในการตัดสัญญาณระเบิดไม่ให้ทำงาน หรือสั่งให้ระเบิดทำงานได้เอง เพื่อเป็นการทุ่นแรงในการลาดตระเวนของกำลังพล
ยมทูตสีขาว

เนื้อเรื่อง

เนื้อเรื่องแต่ละตอนจะเป็นตอนสั้น ๆ เปลี่ยนตัวเอกไปเรื่อย ๆ โดยจะมีโมโมะ ซึ่งเป็นยมทูตและแดเนียล ภูตรับใช้ปรากฏในตัวในตอนนั้น ๆ และในบางตอนก็จะมีการเชื่อมโยงตัวละครของแต่ละครเข้าหากัน เพื่อเสริมเนื้อเรื่องส่วนที่ขาดไปให้ชัดเจนยิ่งขึ้น ขณะเดียวกันก็จะมียมทูตสีดำชื่อ อัน ซึ่งมีใบหน้าเหมือนโมโมะมาก และจะค่อย ๆ เฉลยปริศนาของตัวโมโมะ
นกปักษาสวรรค์ใหญ่

ลักษณะ

นกปักษาสวรรค์ใหญ่เป็นนกขนาดใหญ่ในสกุล Paradisaea ตัวผู้วัดได้ถึง 43 ซม (17 นิ้ว) (ไม่รวมขนหางคู่ยาว) ตัวเมียมีขนาดเล็กกว่า ประมาณ 35 ซม (14 นิ้ว) ชุดขนของนกชนิดนี้มีความแตกต่างระหว่างเพศอย่างชัดเจน ตัวผู้มีหน้าและคอสีเขียวเหลือบ มีสีเหลืองออกเงาที่หัว กระหม่อมมีสีเงินเหลือบ ลำตัวมีสีน้ำตาล-แดงเลือดหมู ขนปีกที่ใช้ในการแสดงมีสีเหลืองเป็นพื้นจนถึงขาวมีลายสีเลือดหมู ตัวเมียมีสีน้ำตาล-แดงเลือดหมู ทั้งสองเพศมีตาสีเหลือง ปากสีฟ้า

การกระจายพันธุ์

นกปักษาสวรรค์ใหญ่มีการกระจายพันธุ์ในป่าต่ำและป่าบนภูเขาในทางตะวันตกเฉียงใต้ของเกาะนิวกินีและหมู่เกาะอารู (Aru Islands) ในประเทศอินโดนีเซีย นกจะกินผลไม้ เมล็ดพืช และแมลงขนาดเล็กเป็นอาหาร มีกลุ่มประชากรขนาดเล็กที่ถูกนำเข้าไปในเกาะลิตเติ้ลโทบาโก (Little Tobago) ของแคริบเบียนโดยเซอร์ วิลเลียม อินแกรม (William Ingram) ในปี ค.ศ. 1909-1912 เพื่อที่จะพยายามรักษานกชนิดนี้ไว้ไม่ให้สูญพันธุ์จากการล่าเอาขน ประชากรนกเหล่านั้นมีชีวิตอยู่จนกระทั่งปี ค.ศ. 1966
สันติราษฎร์ กุลนพเกียรติ

ประวัติ

สันติราษฎร์ กุลนพเกียรติ เกิดวันที่ 26 กันยายน พ.ศ. 2530ชื่อเกิด ภัคณัฐ กุลนพเกียรติ ภูมิลำเนาที่จังหวัดเชียงใหม่ศึกษาระดับประถมศึกษาที่โรงเรียนมงฟอร์ตวิทยาลัยเชียงใหม่ ต่อมาเขาศึกษาต่อระดับปริญญาตรีที่ มหาวิทยาลัยราชภัฏสวนดุสิตคณะนิเทศศาสตร์ และระดับปริญญาโทที่คณะบริหารธุรกิจ มหาวิทยาลัยรามคำแหง  
เริ่มเข้าสู่วงการบันเทิงเขาเริ่มเดินแบบ ถ่ายแบบ และโฆษณา จนกระทั่งเป็นผู้ผ่านเข้ารอบเวทีการประกวด Asia New Star Model  Face Of Thailand 2013 ได้รับรางวัลตำแหน่งชนะเลิศผู้จัดการจึงได้พาไปแคสติ้งกับทางสถานีช่อง 7เขาได้มีโอกาสร่วมแสดงละครในฐานะนักแสดงรับเชิญเรื่อง กาลครั้งหนึ่งในหัวใจ เป็นละครเรื่องแรก เมื่อในปี 2559 เขาลงได้นามสัญญาเป็นนักแสดงในสังกัดสถานีช่อง 7ในฐานะนักแสดงและมีผลงานละครและรับงานละครเรื่อยมาเป็นที่รู้จักกันเขาคือเบน สันติราษฎร์ นักแสดงชาวไทยสังกัดช่อง 7ในปัจจุบันและเป็นดีเจ Goodtime 98.5 FM
ในปี 2562 เขามีผลงานละครซิทคอมเรื่อง โรงพัก รักไม่จำกัด ในฐานะนักแสดงนำละครเรื่องแรกและเป็นการประกบคู่กับ จาด้า อินโตร์เรและเป็นการร่วมงานกันครั้งแรกเป็นที่รู้จักกันในบทบาท ร.ต.ท.ปรัชญา กล้าเผชิญภัย ขณะที่ละครซิทคอมเรื่องนี้กำลังรอออกอากาศ
โฮเซ ตอร์เรส

ประวัติ

ตอร์เรสเริ่มจากการชกมวยสากลสมัครเล่นมาก่อน โดยเริ่มชกมวยตั้งแต่สมัครเป็นทหารในกองทัพสหรัฐเมื่ออายุ 19 ปี ตอร์เรสขึ้นชกในนามทีมชาติสหรัฐอเมริกาและได้เหรียญเงินในการแข่งขันกีฬาโอลิมปิก พ.ศ. 2499 ในรุ่นไลต์มิดเดิลเวท จากนั้นจึงหันมาชกมวยสากลอาชีพ ตอร์เรสเริ่มชกมวยสากลอาชีพเมื่อ 24 พฤษภาคม พ.ศ. 2501 ชนะน็อค ยีน แฮมิลตัน ยก 1 จากนั้น ตอร์เรสชกชนะมาตลอด มีแพ้และเสมออย่างละครั้งเท่านั้น ก่อนจะขึ้นชิงแชมป์โลกรุ่นไลต์เฮฟวีเวทเมื่อ 30 มีนาคม พ.ศ. 2508 ชนะน็อค วิลเลียม ปราสตาโน ยก 9 ได้แชมป์มาครอง ตอร์เรสชกป้องกันตำแหน่งไว้ได้ 3 ครั้ง ก่อนจะเสียแชมป์ให้ดิ๊ก ไทเกอร์จากไนจีเรีย ใน พ.ศ. 2509 และขึ้นชิงแชมปคืนจากดิ๊กในปีถัดมา แต่ไม่สำเร็จ จากนั้น ตอร์เรสขึ้นชกอีกเพียงสองครั้ง หลังจากที่ชนะน็อค ชาลี กรีน (สหรัฐ) ยก 2 เมื่อ 14 กรกฎาคม พ.ศ. 2512 ตอร์เรสก็แขวนนวมไป
ตอร์เรสเสียชีวิตเมื่อ 19 มกราคม พ.ศ. 2552 ด้วยโรคหัวใจที่ปวยร์โตรีโก
กัลกิอวตารกับมุฮัมมัด (หนังสือ)

กัลกิอวตารกับมุฮัมมัด สาหิบ (อังกฤษ: Kalki Avatar and Muhammad Sahib; ฮินดี: कल्कि अवतार और मुहम्मद साहब) เป็นหนังสือที่เขียนในปีค.ศ.1960 โดยVed Prakash Upaddhay นักวิชาการภาษาสันสกฤต, นักศึกษาศาสตร์ และอดีตศาสตราจารย์วิชาภาษาสันสกฤตชาวอินเดียในมหาวิทยาลัยปัญจาบ ผู้ชนะรางวัลประธานาธิบดีอินเดียในปีค.ศ.2018. หนังสือนี้เผยแพร่โดย Saraswat Vedant Prakash Sanggha. ซึ่งเป็นหนึ่งในไตรภาคของหนังสือความเป็นเอกภาพทางศาสนา ส่วนอีกสองเล่มคือ Narashshangsha and Antim Rishi และ The light of religious Unity according to Vedas and Puranas. โดยมีหัวข้อหลักคือความคล้ายคลึงระหว่างศาสดามุฮัมมัดและกัลกิอวตาร ตามข้อมูลในคำภีร์ของศาสนาอิสลามและฮินดู.
มาสค์ไรเดอร์โฟร์เซ

จุดประสงค์

มาสค์ไรเดอร์โฟร์เซ ได้ถูกสร้างขึ้นมาโดยเป็นการฉลองการครบรอบ 40 ปี การออกอากาศของซีรีส์มาสค์ไรเดอร์ทางโทรทัศน์ และ ครบรอบ 50 ปี การเดินทางสู่อวกาศเป็นครั้งแรกของยูริ กาการิน ซึ่งนำมาเป็นคอนเซ็ปต์หลักของมาสค์ไรเดอร์โฟร์เซ
นอกจากนี้ ยังเป็นการนำเนื้อหาที่เกี่ยวข้องกับชีวิตในวัยเรียนของวัยรุ่น (ในช่วงอายุ 16 - 18 ปี) มาเป็นเนื้อเรื่องในการดำเนินหลัก ซึ่งเป็นเนื้อหาที่ต่างจากมาสค์ไรเดอร์เรื่องที่ผ่านมาที่เน้นไปทางตัวละครในช่วงอายุ 20 - 35ปี
วัดทุ่งหลวง

ประวัติความเป็นมาของวัดทุ่งหลวง

หลวงพ่อมุข หลวงพ่อเพชร หลวงพ่อขรัวแก้ว (อดีตเจ้าอาวาสวัดทุ่งหลวง)  ถิ่นเดิมอยู่อำเภอควนขนุน จังหวัด พังลุง ในพุทธศักราช ๒๓๑๕ เจ้าพระยานครศรีธรรมราช โปรดแต่งตั้งนายขุน บุตรพระยาบังสัน เชื้อชาติมุสลิม เป็นผู้ว่าพัทลุง (นายขุน คือ พระยาพัทลุง) ได้กดขี่ข่มเหงชาวบ้านมิให้ทำนา ทำสวน ทำไร่ เพราะฝนไม่ตกหลายสัปดาห์ พ่อหลวงมุข มีบุตร ๒ คน คือ พ่อหลวงมุข และ พ่อหลวงขรัวแก้ว ออกจากบ้านควนขนุน เดินทางเรื่อยมาถึงบ้านโคกรวด ( ทุ่งหลวง ) เขตของหมื่นภัคคดี (ปู่ของหลวงพ่อเปี่ยม อินทสุวรรโณ) ได้สร้างหมู่บ้านเล็กๆ รวมถึงวัดที่ชื่อว่า "โคกกรวด" เมื่อหลวงพ่อทั้ง ๓ ท่านมรณะภาพลง จึงทำให้วัดโคกกรวดเป็นนวัดร้าง ต่อมาหลวงพ่อเปี่ยม อินทสุวรรโณได้มาดูแลบูรณะซ่อมแซ่มวัดแล้วเปลี่ยนชื่อวัดเป็น " ทุ่งหลวง" มาถึงปัจจุบันนี้

ประวัติ พระอธิการพ่อเปี่ยม อินทสุวรรโณ (หลวงพ่อเปี่ยม ช่วยบำรุง-เปี่ยม ช่วยบำรุง)

หลวงพ่อท่านเกิดวันศุกร์ เดือน 7 ปีมะเส็ง พุทธศักราช 2412 เป็นบุตรของ หมื่นไกร และ นางทิม ช่วยบำรุง ทั้ง ๒ มี บุตร ๔ คนคือ ๑. นายแสง ช่วยบำรุง ๒. นายเสม ช่วยบำรุง ๓. พระอธิการเปี่ยม อินทสุวรรโณ ๔. นายส้ม ช่วยบำรุง หลวงพ่อเปี่ยม เกิด ณ บ้าน ทุ่งหลวง ได้บวชบรรพชาเป็นสามเณรตอนอายุ ๑๙ ปี เมื่ออายุ ๒๐ ปี ได้อุปสมบท และมีฉายาว่า "อินทสุวรรโณ" เมื่อบวชได้ ๕ พรรษา วัดโคกกรวดร้างและไร้เจ้าอาวาสวัดท่านจึงได้เป็นเจ้าอาวาสตอน ๑๐ พรรษา ท่านเป็นรองเจ้าคณะแขวง ลำพูน (อำเภอบ้านนาสาร)  มณฑล ชุมพร  ต่อมาได้ อุปัชฌาย์ ในแขวงอำเภอพระแสง หลวงพ่อเปี่ยมเป็นพระที่มีบุญญาธิการสูง ท่านสามารถรู้ลวงหน้าได้ ท่านเก่งด้านวิชาไสยศาสตร์ โหราศาสตร์ ปราบช้างร้าย ปราบก้างปลาปราบหนอน วินัยแคร่งครัด ฯลฯ ท่านได้มรณะภาพลง เมื่อเวลา ๐๒.๕๕ วันที่ ๑๓ มกราคม ๒๔๙๙ และพระพระครูจันทวุฒิคุณ บุญมี สิริจนฺโท ได้สืบตำแหน่งเจ้าอาวาสวัดทุ่งหลวง

ประวัติ พระครูจันทวุฒิคุณ (บุญมี สิริจนฺโท-บุญมี คงดี)

พระครูจันทวุฒิคุณ มีนามเดิมว่า บุญมี คงดี เกิดเมื่อวันที่ ๑๙ มีนาคม พ.ศ. ๒๔๔๗ บิดา นายมาก มารดา นางแมว เกิดที่บ้านโคกกรวด หมู่มี่ ๓ ตำบลทุ่งหลวง อำเภอลำพูน (ปัจจุบันเป็น อำเภอเวียงสระ) จังหวัดสุราษฎร์ธานี มีพี่น้องร่วมบิดามารดาเดียวกัน ๔ คน คือ
๑. นายแย้ม คงดี
     ๒. นายคง คงดี
     ๓. นางหีต คงดี
     ๔.พระครูจันทวุฒิคุณ (บุญมี คงดี)
บรรพชา เมื่อวันที่ ๗ กรกฎาคม พ.ศ. ๒๔๖๖ ตรงกับ วันแรม ๑๐ ค่ำ เดือน ๘ ปีกุน ณ พัทธสีมา วัดเวียงสระ ตำบลเวียงสระ อำเภอบ้านนา (ปัจจุบันเป็น อำเภอเวียงสระ) จังหวัดสุราษฎร์ธานี โดยมี พระชยาภิวัฒน์ วัดสมุหนิมิต ตำบลพุมเรียง อำเภอไชยา จังหวัดสุราษฎร์ธานี เป็นพระอุปัชฌาย์
อุปสมบท เมื่อวันที่ ๑๙ กรกฎาคม พ.ศ. ๒๔๖๘ ตรงกับ วันแรม ๑๔ ค่ำ เดือน ๘ ปีฉลู ณ พัทธสีมา วัดเวียงสระ ตำบลเวียงสระ อำเภอบ้านนา (ปัจจุบันเป็น อำเภอเวียงสระ) จังหวัดสุราษฎร์ธานี โดยมี พระชยาภิวัฒน์ วัดสมุหนิมิต เป็นพระอุปัชฌาย์ พระครูน่วม วัดควนท่าแร่ เป็นพระกรรมวาจาจารย์ พระครูเพ็ง วัดเพ็งประดิษฐาราม เป็นพระอนุสาวนาจารย์
พระครูจันทวุฒิคุณ (บุญมี สิริจนฺโท) อาพาธเมื่อวันที่ ๓ กุมภาพันธ์ พ.ศ. ๒๕๓๕ ได้นิมนต์ไปรักษาในโรงพยาบาลต่าง ๆ ในจังหวัดสุราษฎร์ธานีจนสุดความสามารถของแพทย์เป็นเวลา ๕ เดือน ๒๐ วัน ๘ ชั่วโมง ๔๕ นาที ได้มรณภาพโดยสงบในกุฏิเจ้าอาวาสวัดทุ่งหลวง เมื่อวันที่ ๒๕ กรกฎาคม พ.ศ. ๒๕๓๕ เวลา ๑๔.๔๕ น. รวมอายุ ๘๗ ปี ๗ เดือน ๒๐ วัน ๘ ชั่วโมง ๔๕ นาที พรรษา ๖๗
พระครูจันทวุฒิคุณ มีนามเดิมว่า บุญมี คงดี เกิดเมื่อวันที่ ๑๙ มีนาคม พ.ศ. ๒๔๔๗ บิดา นายมาก มารดา นางแมว เกิดที่บ้านโคกกรวด หมู่มี่ ๓ ตำบลทุ่งหลวง อำเภอลำพูน (ปัจจุบันเป็น อำเภอเวียงสระ) จังหวัดสุราษฎร์ธานี มีพี่น้องร่วมบิดามารดาเดียวกัน ๔ คน คือ
วอลเลย์บอลหญิงชิงแชมป์โลก 1960

วอลเลย์บอลหญิงชิงแชมป์โลก 1960 (อังกฤษ: 1960 FIVB Volleyball Women's World Championship) เป็นเป็นครั้งที่ 3 ของการแข่งขัน จัดขึ้นที่รีโอเดจาเนโร, ประเทศบราซิล ระหว่างวันที่ 28 ตุลาคม – 14 พฤศจิกายน ค.ศ. 1960
งานประกาศผลรางวัลออสการ์ ครั้งที่ 43

รางวัล

ผู้ที่ได้รับรางวัลแต่ละหมวดหมู่จะแสดงในรูปแบบตัวหนา

Best Cinematography

Ryan's Daughter - Freddie Young

Best Art Direction-Set Decoration

Patton - Urie McCleary , Gil Parrondo , Antonio Mateos and Louis Thevenet

Best Costume Design

Cromwell - Vittorio Nino Novarese

Best Sound

Patton - Douglas O. Williams and Don J. Bassman

Best Film Editing

Patton - Hugh S. Fowler

Best Effects, Special Visual Effects

Tora! Tora! Tora! - A. D. Flowers and L. B. Abbott

Best Music, Original Song

Lovers and Other Strangers - Fred Karlin , Jimmy Griffin and Robb Royer for the song For All We Know

Best Music, Original Song Score

Let it Be - Paul McCartney , John Lennon , Ringo Starr and George Harrison

Best Music, Original Score

Love Story - Francis Cai

Best Short Subject, Cartoons

Is It Always Right to Be Right?

Best Short Subjects, Live Action

The Resurrection of Broncho Billy

Best Documentary, Short Subjects

Interviews with My Lai Veterans

Best Documentary, Features

Woodstock

Best Foreign Language Film

Investigation of a Citizen Above Suspicion - Italy